**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ**

**ИВО ПАЗАРДЖИЕВ**

**ПРЕДСЕДАТЕЛ НА ОБЩИНСКИ СЪВЕТ - РУСЕ**

**Относно:** Отмяна на Решение № 281, прието с Протокол № 13 от 22.10.2020 г. на Общински съвет – Русе

**Уважаеми госпожи и господа общински съветници,**

С Решение № 281, прието с Протокол № 13 от 22.10.2020 г. Общински съвет – Русе е взел следното решение:

**1**. Допълва годишната програма за управление и разпореждане с имоти общинска собственост за 2020 г. с продажба на общински урегулиран поземлен имот (УПИ) IХ-440 в кв. 44 по Кадастралния и регулационен план на с. Бъзън, Община Русе, с площ от 931 кв.м., отреден за жилищно застрояване, с адрес с. Бъзън, ул. „Васил Левски“ №8, предмет на АЧОС №6270 от 16.07.2010 г., вписан под №127, том 20, Н.Д. 4263, вх.рег. №8910 от 29.07.2010 г. по описа на Службата по вписвания – Русе, с прогнозен приход от продажбата в размер на 7 370,00 лева.

**2.** Дава съгласие за продажба на общински урегулиран поземлен имот (УПИ) IХ-440 в кв. 44 по Кадастралния и регулационен план на с. Бъзън, Община Русе, с площ от 931 кв.м., отреден за жилищно застрояване, с адрес с. Бъзън, ул. „Васил Левски“ №8, предмет на АЧОС №6270 от 16.07.2010 г., вписан под №127, том 20, Н.Д. 4263, вх.рег. №8910 от 29.07.2010 г. по описа на Службата по вписвания – Русе, на АСАН АЛИЕВ ДЖАМБАЗОВ на цена от 7 370,00 лева, без включени дължими данъци и такси. Последните са за сметка на купувача.

Със Заповед № 2-95-00-563 от 10.11.2020 г. Областният управител на област Русе, върна за ново обсъждане посоченото решение с указания за неговото преразглеждане от Общински съвет – Русе, на основание, чл. 45, ал. 7 от ЗМСМА. С цитираната по-горе заповед са наведени доводи за незаконосъобразност на Решение № 281 от 22.10.2020г. в частта му по **точка 2.** Счита, че е нарушена разпоредбата на чл. 35, ал. 3 от Закона за общинската собственост (ЗОС) и чл. 31, ал. 2 от Наредба № 1 за общинската собственост на Общински съвет – Русе (Наредба № 1 ) и чл. 59, ал. 2, т.4 от Административнопроцесуалния кодекс.

В чл. 35, ал. 1 от Наредба № 1 е регламентиран начинът за продажба на земя частна общинска собственост, върху която законно е построена сграда. Продажбата се извършва без търг или конкурс на физическите или юридическите лица, собственици на сградата от кмета на общината, след решение на общинския съвет.

В ал. 2 на чл. 35 от Наредба № 1 е посочено, че заявлението се подава до кмета на общината от заитересованите лица, като в точки от 1 до 5 на ал. 2, лимитативно са изброени документите, които следва да бъдат приложени към заявлението. Едно от изискванията е да бъде приложен документ за собственост на сградата или удостоверение от общинската администрация, че сградата е завършена в груб вид.

Към преписката по издаване на Решение № 281 прието с Протокол № 13 от 22.10.2020 г. липсват приложени документи за собственост на сградата алтернативно удостоверение от общинската администрация, че сградата е завършена в груб вид, каквото е изискването на чл. 31, ал. 2 от Наредба № 1, с което се нарушават административнопроизводствените правила.

От друга страна, цитираната по горе разпоредба от Наредба № 1 следва да намери приложение в чл. 35, ал. 3 от ЗОС, където е регламентиран начина за продажба на земя - частна общинска собственост, на собственика на законно построена върху нея сграда, като това се извършва от кмета на общината без търг или конкурс по ред, определен **в наредбата по чл. 8, ал. 2 от същия закон.**

В приложенията към контролен лист № 280/05.10.2020 г. е бил приложен единствено договор за отстъпено право на строеж върху държавна земя. Този документ не представлява документ за собственост по смисъла на чл. 31, ал. 2, т. 1 от Наредба №1. Същият не съдържа данни за завършването на строителството, съобразно нормативните изисквания, не съдържа и данни и за придобиване правото на собственост върху изградения нов обект, липсват данни и да е вписан в имотния регистър. Също така в Акт за частна общинска собственост № 6270/16.07.2010 г. липсват данни за изградена сграда в имота и носителите на вещни права върху тях.

По преписката не е приложено и удостоверение, издадено от общинската администрация, че сградата е завършена в груб вид.

С оглед гореизложеното, не би могло да се установи по категоричен начин дали е налице законно построена сграда в имот – частна общинска собственост, както и чия собственост е сградата, в случай, че такава е била изградена.

За да бъде реализирана продажба на земята – частна общинска собственост на основание чл. 35, ал. 3 от ЗОС, преписката следва да бъде допълнена, с цел спазване разпоредбата на чл.31, ал. 2, т.1 от Наредба № 1, като лицето Асен Алиев Джамбазов, следва да представи по документ за собственост върху сградата или удостоверение от общинската администрация, че сградата е завършена в груб вид.

Предвид казаното по-горе и с цел приемането на законосъобразен акт от Общински съвет – Русе, и на основание чл. 45, ал. 9, във връзка с чл. 45, ал. ал. 7 от ЗМСМА, възниква необходимостта от отмяна на Решение № 281 прието с Протокол № 13 от 22.10.2020г..

След надлежно попълване на преписката и представянето на категорично доказателство, а именно документ за собственост на сградата или удостоверение от общинската администрация, че сградата е завършена в груб вид, съгласно изискванията на чл. 31, ал. 2, т.1. от Наредба № 1, Общински съвет – Русе, на последващо свое заседание ще приеме решение, с което молбата на Асен Алиев Джамбазов да бъде удовлетворена.

С оглед гореизложеното и на основание чл. 63, ал. 2, т.2 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 45, ал. 9, във връзка с чл. 45, ал. 7, и чл. 21, ал. 2, пр. IV от ЗМСМА, Общински съвет – Русе реши:

Отменя свое Решение № 218, прието с Протокол № 13 от 22.10.2020 г. в частта му по точка 2.

**ВНОСИТЕЛ:**

**ИВО ПАЗАРДЖИЕВ**

*Председател на Общински съвет – Русе*